💜💜සිංහල පරිවර්තනය : පෙහංසි සුලෝචනා💜💜
මහරජතුමනි, ආහාරය රස විඳින්න
යි හියොන් ජොසොන්හි රජතුමා
ප්‍රමාදයට කණගාටුයි.
අපි අවසානයේ තරඟය ආරම්භ කරමු.
පළමු ආහාරයේ තේමාව තමයි...
මෙන්ග් මන්-සූ, ඉයොම් බොන්ග්-සික්
ටැන්ග් බයිලෝන්ග්, යා ෆෙයිෂු, කොන්ග් වෙන්ලී
"නොපවතින" යන්නට 'මු', "මස්" යන්නට 'යුක්'.
එය මින් පෙර කිසිදා නොදුටු මස් වර්ගයකි.
ඔබට දැන් ඉවුම් පිහුම් ආරම්භ කළ හැකිය.
අපේ පළමු ආහාරය වන, සැර ගල්බිජ්ජිම්, එනම් තැම්බූ ඉළ ඇට සෑදීම ආරම්භ කරමු.
- ඔව්. - ඔව්.
- අපි කැට කපපු කුකුල් මස් උයන්න පටන් ගමු. - හරි.
- ගිල්-ගුම්. - ඔව්.
- සිම් අරක්කැමියා. - හරි.
මොකක්ද? දෙන්නෙක්ට එක්කෙනෙක්ද?
ප්‍රධාන ආහාරය දෙන්නෙක්ද උයන්නේ?
මොනවද මේගොල්ලො කරන්නේ?
ඉතින් මේකද එයාලගේ සැලැස්ම?
ඉයොම් අරක්කැමියා.
- යා ෆෙයිෂු. - ඔව්.
මොකක්ද? පළමු වටයේ අරක්කැමියා යා ෆෙයිෂුද?
මොනවද මේගොල්ලෝ හිතන්නේ?
එයා කුකුල් මස් ලුණු, විනාකිරි සහ මී පැණි වල පොඟවනවා.
එයා මස් මෘදු කරනවා.
එයා මොකක්ද හදන්නේ?
බැදපු කුකුල් මස්ද?
අපි අවධානයෙන් ඉමු.
අපි මස් ටික තම්බමු.
නිකම්ම තැම්බූ ඉළ ඇට කෑමක්ද?
මම එයාගෙන් ඕනවට වඩා බලාපොරොත්තු වුණාද?
මස් පදම් වුණාම මම උයන්න පටන් ගන්නම්.
ඒ කවදාද?
පැය භාගයකින්.
හොඳයි.
- මෙන්ග් අරක්කැමියා? - මම ගොඩක් වෙලාවකට කලින් ඉවර කළා.
තැටියත් රත් කරලා ලෑස්ති කරලා තියෙන්නේ.
හොඳයි.
- මට ගොචුගරු, ඒ කියන්නේ මිරිස් කුඩු දෙන්න. - සිම් අරක්කැමියා, ගොචොගරු කොහෙද?
හොඳයි, මෙහෙමයි...
මින් අරක්කැමියා ඒක සඔන්ග්වොන් එකේ, එනම් රාජකීය භෝජනාගාරයේ හොයනවා.
- මොකක්ද? - එයා මේ වෙද්දි මෙහෙ එන්න ඕන.
මොකක්...
අන්න එයා එනවා.
මට නරක ආරංචියක් තියෙනවා.
ඇයි ඔයා හිස් අතින් ආවේ?
ගොචොගරු නෑ.
- මොකක්ද? - මොකක්ද?
ඔයා මොනවද කියන්නේ?
අපි ඒක ආරක්ෂිතව සඔන්ග්වොන් එකේ ගබඩා කළා. ඒක කොහෙට යන්නද?
ඔයා හැමතැනම බැලුවද?
ඔව්. මම හැම අස්සක් මුල්ලක්ම හෙව්වා.
ගොචෝජං සහ ගොචොගරු ඔක්කොම නෑ.
මොන දෙයියනේ සිද්ධ වෙන්නේ? තරඟය පටන් ගත්තා විතරයි!
ඔයගොල්ලො කලින් චෙක් කළේ නැද්ද?
ඊයේ රෑ වෙනකල් ඒක තිබුණා.
මේක වෙන්න බෑ.
මට කෙලවුණා.
මින් අරක්කැමියා, ඔයාට විශ්වාසද?
ඔව්.
මේකට වෙලාවක් නෑ.
අපිට ගොචුගරු නැත්නම්,
- අපි කෑම එක වෙනස් කරන්න ඕන. - මොකක්ද?
අපි කොහොමද දැන් කෑම එක වෙනස් කරන්නේ?
අපි ඉළ ඇට සෝයා සෝස් වලින් තම්බමු.
ඒක ලෝකයට අලුත් මස් කෑමක් නෙවෙයි.
මම කවදාවත් දැකලා නැති මස් කෑමක් හදන්න ඕන.
ඉළ ඇට වලින්.
මේ යුගයේ නැති රසයක්.
ඔව්.
ඒක තමයි.
හැමෝම, කරුණාකරලා මම කියන දේ කරන්න.
සඔන්ග්වොන් එකේ බත් වලින් හදපු වල් මිදි වයින් තියෙනවා නේද?
- ඔව්, තියෙනවා. - මම දැන් ගිහින් අරන් එන්නද?
- ඔව්. ඉක්මනට. - හරි.
- ඊට පස්සේ... - අපිට ඒක මොකටද?
මට වල් මිදි සහල් වයින් වලට වඩා දෙයක් ඕන
බීෆ් බෝර්ගිනියොන් වල නියම රසය ගන්න.
ඒකට බේකන් රසය ඕන.
ඉයොම් අරක්කැමියා, කරුණාකරලා ඌරු තෙල් ටිකක් ගන්න
- ඒක තැටියේ ගාන්න. - හරි.
ඊට පස්සේ...
මට මිරෙපොයික්ස් වල සුවඳත් ඕන.
ලූනු, කැරට් සහ සැල්දිරි වෙනුවට...
මෙන්ග් අරක්කැමියා, කරුණාකරලා පියෝගෝ හතු, රාබු සහ වට්ටක්කා කපන්න.
හරි.
ගිල්-ගුම්, මස් ටිකේ වතුර පෙරාගන්න.
හරි.
- ගිල්-ගුම්, මට වතුර කෝප්පයක් ගේන්න. - හරි.
- භාජනයේ වතුර ටික අයින් කරන්න. - හරි.
දැනට මට කරන්න පුළුවන් හොඳම දේ මේකයි.
- මෙන්න වයින්. - හොඳයි.
- බලමු. - මුලින්ම පරීක්ෂා කරන්න.
නියමයි.
ජෙසාන් මහා කුමරු සඔන්ග්වොන්හි අධිකාරී
ඒ තරම්?
ඒ ඔක්කොම ඒකට දාන්න.
- ඔක්කොමද? - ඔක්කොම.
වල් මිදි සහල් වයින්
මේ සුවඳ.
- දෙයියනේ. - අනේ.
මේක අනිවාර්යයෙන්ම වයින් සුවඳක්.
සහල් සහ වයින් මිශ්‍රණයක්.
එයා මස් වයින් වලින් උයනවා. එයා මොකක් හදන්න පුළුවන්ද?
ඒක හරිම අමුතුයි.
මස් වල සුවඳ නැති කරන්න වයින් ටිකක් දානවා වෙනුවට,
එයා මස් ඔක්කොම ඒකේ පොඟවනවා.
- තාම තව ඉතුරුද? - ඔව්.
එයාලා කලබලෙන් වගේ ඉන්නේ.
මොකක් වුණත්,
ඒක අනිවාර්යයෙන්ම ලෝකයේ කවදාවත් දැකලා නැති මස් කෑමක්.
එයාලා කොච්චර උත්සාහ කළත්, එයාලට දිනන්න බෑ.
අපි දිනනවා.
මොකද...
මා ගාව මේක තියෙනවා.
මෙන්න.
ඔයා දැන් මොකක්ද දැම්මේ?
ඒකට කියන්නේ බුකේ ගාර්නි කියලා.
ඒක ප්‍රංශ ඖෂධ පැළෑටි මිටියක්, මම ජොසොන් ක්‍රමයට ඒක හැදුවා.
ආ, බකට් ගාලි.
අපි හරි. දැන් ඒක හිමින් උතුරන්න තියමු.
ඒකට කොච්චර වෙලා යයිද?
පැයක්?
සිජින් එකකින් භාගයක්.
- අපි මාරුවෙන් මාරුවට ගින්දර බලමු. - මාරුවෙන් මාරුවට බලන්න දෙයක් නෑ.
තම්බන එක මගේ විශේෂත්වය,
ඒ නිසා මම ඒක අඩිය අල්ලන්නේ නැතුව බලාගන්නම්.
හරි.
අපි මේ කෑම එකට මොකක්ද කියන්නේ?
ඒක තම්බපුවා, ඒත්...
මේක ජොසොන් ක්‍රමයේ ගල්බිජ්ජිම් සහ බටහිර ඉවුම් පිහුම් ක්‍රම වල
මිශ්‍රණයක් නිසා...
සමහරවිට වල් මිදි සහල් වයින් වලින් තම්බපු බීෆ් බෝර්ගිනියොන් ගල්බිජ්ජිම්?
මොකක්ද ඒ කිව්වේ?
එයා කිව්වේ වල් මිදි සහල් වයින් වලින් තම්බපු බ්‍රැබ්ලින්ග් ගල්බිජ්ජිම් කියලා.
8 වන ආහාරය: සහල් වයින් බීෆ් බෝර්ගිනියොන්
යොන් අරක්කැමියා, ඔයා මොන ලෝකෙක දෙයක්ද හදන්නේ?
වයින් භාජනයක මස් උයනවද?
මින්ග් අරක්කැමියන් හා සසඳන විට දක්ෂතාවයේ විශාල වෙනසක් තියෙනවා.
එයා ඔවුන්ව පරදවා ජයග්‍රහණය කරයි කියලා හිතන්න හරිම අමාරුයි.
හන් මින්-සොන්ග් ප්‍රධාන රාජ්‍ය මන්ත්‍රී
එයාලා ජොසොන් අරක්කැමියන්ගේ දක්ෂතා ගැන සැක කරනවා.
ඔහු කියනවා එයාලා ගැලපීමක් නෙවෙයිලු
මින්ග් රාජ වංශයේ හොඳම අරක්කැමියන්ට පටන් ගැන්මේ ඉඳන්ම.
කෙසේ වෙතත්,
ආහාරයක සැබෑ වටිනාකම එහි සුවඳ නෙවෙයි,
එහි රසයයි.
අවසානයේදී, ඒ සියල්ල රඳා පවතින්නේ රසයේ විශිෂ්ටත්වය මතයි.
අපේ අරක්කැමියන්
ජොසොන්හි 'ගුක්සමුස්සං' කෙනෙකුගේ දක්ෂතා ඇති අය ලෙස ප්‍රසිද්ධයි.
ගුක්සමුස්සං: රට පුරාම දක්ෂතාවයෙන් සම කළ නොහැකි පුද්ගලයා
මට විශ්වාසයි ඔබ කියන දේ ඇත්ත කියලා.
සියලුම හොඳම අමුද්‍රව්‍ය පවා ප්‍රමාණවත් වෙන්නේ නැහැ,
එහෙත් ඇය ඉතා නොසැලකිලිමත්ව ක්‍රියා කරනවා.
මින්ග් අරක්කැමියන් දිහා බලන්න.
ඔවුන්ගේ පිහි හැසිරවීමේ දක්ෂතාවය අසාමාන්‍යයි.
අපි ඉවසලා බලමු.
කවුද දන්නේ? වයින් වල පොඟවපු මස් වල විශේෂ ගුණාංග තියෙන්න පුළුවන්.
ඉවරයි.
අපි අලංකාරය ලෑස්ති කරමු.
ඉයොම් අරක්කැමියා, කරුණාකරලා වට්ටක්කා ටික තම්බන්න.
මෙන්ග් අරක්කැමියා, කරුණාකරලා කොළ එළවළු ටිකක් ලෑස්ති කරන්න.
මෙන්න.
ඒක බරයි.
හරි. අපිට තව විනාඩි 30ක් ඕන.
සිජින් එකකින් හතරෙන් පංගුවකින් ඒක ඉවර වෙයි.
අපිට දැන් බලන් ඉන්න විතරද තියෙන්නේ?
ඔව්, ඉයොම් අරක්කැමියා.
ඔබ පිඟන් සහ හැඳි ගෑරුප්පු කිලිටි වෙලාද කියලා බලනවද?
අපි මේස සකස් කරන්න පටන් ගමු.
- හරි. - හරි.
මෙන්ග් අරක්කැමියා, මට කිරි ටික දෙන්න පුළුවන්ද?
කිරි.
ඒ වට්ටක්කා පේස්ට් එකක්ද?
ඒක වට්ටක්කා පියුරේ එකක්.
ආ, හුරේ.
- හුරේ. - පියුරේ.
මොකක්ද මේ සුවඳ? ඒක හරිම සැරයි.
ඒක නහය දනවන හුරුපුරුදු සුවඳක්.
වෙන්න බෑ.
ඒක මින්ග් රාජ්‍යයේ සාමාන්‍යයෙන් භාවිතා කරන ගම්මිරිස් වගේ සුවඳක් නෙවෙයි.
නෑ. එහෙම වෙන්න විදිහක් නෑ.
- මාමේ. - ඔව්.
මොකක්ද මේ අමුතු හුරුපුරුදු සැර සුවඳ?
නෑ.
එහෙම නොවෙනවා නම් හොඳයි.
මම ආපහු ගිහින් මේස සකස් කරන්නම්.
ඔව්, අපි ඒක කරමු.
ඒ මත්පැන් වර්ගයත් විශේෂ එකක් වගේ.
මොකක්ද ඒ?
ඒ ජනප්‍රවාදගත කුෆු පවුලේ මත්පැන් නෙවෙයිද?
ඔයා කියන්නේ කුෆු පවුල තුළ පමණක් පැවත එන මත්පැන් වර්ගය ගැනද?
මින්ග් අරක්කැමියන් වැඩ කරන දර්ශනය ඇත්තෙන්ම සිත් ඇදගන්නා සුළුයි.
නමුත්, මම හිතන්නේ නෑ ඒක ලෝකය කවදාවත් දැකලා නැති මස් කෑමක් කියලා.
යා ෆෙයිෂු මොකක්ද හදන්නේ කියලා මම දන්නේ නෑ,
ඒත් මට විශ්වාසයි ඒක ලෝකය කවදාවත් දැකලා නැති කෑමක් කියලා.
කොන්ග් වෙන්ලී ලෑස්ති කරපු මත්පැන් ගැන කතා නොකරම ඉමු,
ඒකත් සුවිශේෂී එකක්.
කොන්ග් වෙන්ලී?
ඔහු කියනවා ඔහු කොන්ෆියුසියස්ගෙන් පැවත එන්නෙක් කියලා.
කොන්ග් වෙන්ලී ඔබට මත්පැන් පිළිගන්වයි
ඔබ මින් පෙර කිසිදා රස විඳ නැති, කුෆු පවුලේ මත්පැන් නමින් හැඳින්වෙන,
ඒ සමඟ පානය කිරීමට.
සුවිශේෂී මත්පැන් වර්ගයක්
කොන්ෆියුසියස්ගෙන් පැවත එන්නෙකු විසින් පිරිනමන
කුෆු පවුලේ මත්පැන් ලෙස හැඳින්වෙන?
ඔහු කියනවා යා ෆෙයිෂු මොන කෑම හැදුවත්,
ඒක සුවිශේෂී කෑමකට ගැලපෙන සුවිශේෂී මත්පැන් වර්ගයක් වේවි කියලා.
මම ඒ ගැන ගොඩක් බලාපොරොත්තු වෙනවා.
- යොන් අරක්කැමියා, මට ඒක කරන්න දෙන්න. - ආ, ස්තූතියි.
කරුණාකරලා ඒක තැටිය මත තියන්න මට ඒක ගිනි දැල්වීමට පුළුවන් වෙන්න.
හරි.
ගිනි දැල්වීම: ආහාරයට මධ්‍යසාර එකතු කර ඉක්මනින් එය දහනය කිරීම
මෙන්ග් අරක්කැමියා, ඔබට සෝස් ටිකක් මේකට දාන්න පුළුවන්ද?
- "සෝස්" කිව්වේ, රසකාරකය. - හරියටම.
කොතරම් සිත්ගන්නා සුළුද.
ආහාරයක් සම්පූර්ණ වෙන්නේ අරක්කැමියාගේ අවසන් ස්පර්ශයෙනි.
ගැඹුරු සහ පොහොසත් රසයකින් යුත් බෝර්ගිනියොන් මතට...
එයට හැපෙනසුළු බවක් එක් කිරීමට පොරි එකතු කරනු ලැබේ.
පිපිඤ්ඤා වලින් මලක් නිර්මාණය කර ඇත.
වට්ටක්කා පියුරේ උඩින් දැමීමෙන් සියුම් පැණි රසයක් එක් වේවි.
ඉන්පසු කැට කපන ලද කුකුල් මස් පරිස්සමින් මැදින් තබනු ලැබේ.
ඒ සමඟ ලෝකය මින් පෙර දැක නැති මස් කෑමක් සම්පූර්ණ වේ.
අවසාන වශයෙන්, සුවඳවත් කොළ එළවළු වලින් එය සැරසීමෙන් ආහාරය සම්පූර්ණ වේ.
කාලය අවසන්.
අරක්කැමියන් වැඩ කරන ස්ථාන වලින් ඉවත් විය යුතුයි.
දැන් රස බැලීමේ වෙලාවයි.
ඔබ ආහාරය රස බැලූ පසු,
අපි ඔබට කඩදාසි, තීන්ත, සහ පින්සලක් ලබා දෙන්නෙමු.
කරුණාකර අනෙක් රටේ ආහාරය ශ්‍රේණිගත කරන්න, ඉහළම ලකුණ දහයයි.
පළමුව, ඔබ ජොසොන් අරක්කැමියන් විසින් සකස් කරන ලද ආහාරය රස බලනු ඇත.
මස් දිවේ ගෑවුන ගමන්, ඒක දියවෙලා යනවා වගේ දැනෙනවා.
ඒක ඇදහිය නොහැකි තරම් මෘදු කෑමක්, මම මීට කලින් කවදාවත් කාලා නෑ.
මේ කෑම එකේ නම මොකක්ද?
මේ කෑම එකට කියන්නේ
වල් මිදි සහල් වයින් වලින් තම්බපු බීෆ් බෝර්ගිනියොන්.
ඒක සාම්ප්‍රදායික ප්‍රංශ ස්ටූ කෑමක්.
අපි ඉහළම තත්වයේ ඉළ ඇට වල් මිදි සහල් වයින් වල දිගු වේලාවක් තැම්බුවා
ගැඹුරු රසයක් එක් කිරීමට සහ එය ජොසොන් ක්‍රමයේ ගල්බිජ්ජිම් එකක් බවට පත් කිරීමට.
"ටෆ් සෙල්ෆ්" ගල්බි?
වල් මිදි සහල් වයින් වලින් තම්බපු බීෆ් බර්ගි යෝන්?
ඔහු කියනවා මස් කටේ දියවෙනවා විතරක් නෙවෙයි,
පැණි රස පළතුරු සුවඳකුත් එනවා කියලා.
ඒක ඇත්තටම රසයි.
වල් මිදි සහල් වයින් වල ගැඹුරු රසය සහ සුවඳ
මගේ කටේ රැඳෙනවා, ඒත් මට වයින් රස දැනෙන්නේ නෑ.
ඒ ඇයි?
වයින් වල තියෙන මධ්‍යසාරය මස් තැම්බෙනකොට වාෂ්ප වෙලා ගියා.
ගිනි දැල්වීම ගැන කතා නොකරම ඉමු.
ප්ලම් බේ?
ආ, ඒකට කියන්නේ "ෆ්ලැම්බේ" කියලා.
ඔයා දැක්කනේ කලින් ගිනිදැල් ඇවිලිලා නිවිලා යනවා, නේද?
- ඒකෙන් ඉතිරි මධ්‍යසාරය පිච්චුනා-- - "අවර් කූල්"?
නෑ, ඉතින්... ඒකෙන් වයින් රස නැති වුණා.
ඇත්තෙන්ම සිත් ඇදගන්නා සුළුයි.
එයට සැහැල්ලු සහ නැවුම් සුවඳක් තියෙනවා,
ඒ වගේම මස් ටික හරිම සිනිඳුයි කටේ දියවෙනවා.
ඔබ ඇදහිය නොහැකි තරම් දක්ෂයි.
මට විශ්වාසයි මිං වල ඉන්න බොහෝ කෝකියන්ට මේ වගේ කෑමක් හදන්න බෑ කියලා.
ඔහු කියන්නේ ඒක එහෙම වෙන්න ඇති කියලා.
මස් වල ස්වභාවික රසය
වල් මිදි වල සියුම් සුවඳ සමඟ හොඳින් ගැලපෙනවා.
ඇත්තෙන්ම මෙය සියලුම ප්‍රණීත ආහාර වලින් ඉතාමත්ම විශිෂ්ටයි.
ස්තූතියි.
ඔහු කියන්නේ මෙය තවමත් ගල්බිජ්ජිම් එකක් විතරයි,
ඒ නිසා ලෝකය මින් පෙර දැක නැති කෑමක් ලෙස මෙය සුදුසුකම් ලබන්නේ නැහැ කියලා.
මෙය ආහාරයක්
වර්තමාන කාලයේ නොපවතින.
ඒකෙන් මොකක්ද අදහස් වෙන්නේ?
මෙය ගෙදර හැදූ කෑමක් එළිදකින්න නියමිත
මීට වසර සිය ගණනකට පස්සේ ප්‍රංශ ගම්බද ප්‍රදේශයක.
ඒ වගේම,
මෙය පෞද්ගලික කතාවක්,
නමුත් මේ කෑම මටත් නොපවතින දෙයක්.
මේ කෑම
ප්‍රංශ මව්වරුන් ඔවුන්ගේ පවුල් වලට හදන දෙයක්.
මම මේ කෑම හදන හැම වෙලාවකම,
මගේ නැසීගිය මව කොහොම රසක් දැනේවිද කියලා මම හිතනවා
මට මේක හැදුවා නම්.
ඒ නිසා,
මේ කෑම මේ යුගයේ නැහැ,
ඒ වගේම ලෝකයේ වෙන කොහෙවත් මට මේක නැහැ.
ඊළඟට, ඔබ මිං කෝකියන් විසින් සාදන ලද ආහාරය රස බලනු ඇත.
මොකක්ද මේ කෑම?
මම අද තමයි මේක පළමු වතාවට හැදුවේ, ස්වාමීනි.
මෙය කුකුල් මස් සහ ඇට වර්ග වලින් සාදා ඇති නිසා, ඇය එයට 'ගෙජොං' ලෙස නම් කළා,
එය කුෆු පවුලේ මත්පැන් සමඟ පිළිගන්වනවා.
'ගෙජොං'?
ඒ කෑම චිං රාජවංශයේ පසුව හඳුන්වා දුන් එකක්.
සිචුවාන් කෑමක් වන කුං පාඕ චිකන් මෙතන මොකද කරන්නේ?
වෙන්න බෑ. ගෙජොං හැදුවේ ඇයද?
එය ප්‍රසන්න ලෙස සැරයි, ඒ වගේම පැණිරසයි,
ඇට වර්ග වල රසත් එනවා.
මේක හරිම සැරයි.
මොකක්ද මේ?
මේක හරිම තෙතමනයයි.
ඒ කොහොමද?
මම කුකුල් මස් පිස ගත්තේ
එහි තෙතමනය නැති නොවී සම්පූර්ණයෙන්ම පිසෙන තරමට විතරයි.
ඒ වගේම ඇය කියනවා ඇට වර්ග වල රසය සඳහා රටකජු එකතු කළා කියලා.
ඔබ කොහොමද මේ තද සැර රසය ඇති කළේ?
ඇය කිව්වේ කුකුල් මස් සැර කරන්න රහස් සෝස් එකක් එකතු කළා කියලා.
මට හිතාගන්න බෑ ඒ රහස් සෝස් එක මොකක්ද කියලා
ඔබේ කෑමට තීව්‍ර නමුත් සිත් ඇදගන්නාසුලු සැරක් ලබා දුන්.
කුෆු පවුලේ මත්පැන් වල පිරිසිදු නමුත් පොහොසත් රසය
සැර ගතිය සමනය කරනවා.
පරම්පරා ගණනාවක් පුරා පැවත එන මත්පැන් වර්ගයකින් මීට වඩා දෙයක් බලාපොරොත්තු වෙන්න බෑ.
කෙසේ වෙතත්, ඔබේ ගෙජොං ලෝකයට අලුත් වෙන්නේ කොහොමද?
බොහෝ කාලයක සිට,
අපි ජොසොන් වල චිකන් ගංජොං නමින් මෙයට සමාන කෑමක් කනවා.
මම ඒ කෑම කාලා තියෙනවා.
නමුත්, මම හැදුව දේ වෙනස්.
ඇය 'ලායු' නමින් ලෝකය මින් පෙර දැක නැති රතු තෙල් වර්ගයක් භාවිතා කළා.
'ලායු' කියන රතු තෙල්?
ඔහු කියන්නේ යා ෆෙයිෂියු, ලායු නම් නව කුළුබඩුවක් නිර්මාණය කළ,
මිං වල අභිමානය කියලයි.
ඔහු කියන්නේ සේද වැනි රතු සහ සියුම් පැහැති ලායු
මින් පෙර කිසිවෙකු රස බලා නැති දෙයක් කියලා.
මට විශ්වාසයි ඇය ඒක හැදුවේ අපේ ගෝචු, ඒ කියන්නේ මිරිස් වලින් කියලා.
ඇය කොච්චර දක්ෂ වුණත්,
ගෝචු නැතුව ලායු හදන්න බෑ.
මට නරක ආරංචියක් තියෙනවා.
ගෝචොගරු ඔක්කොම ඉවරයි.
ඇයද…
ඔහු යෝජනා කරන්නේ ඔබ දැන් තීරණයක් ගන්නා ලෙසයි, මහරජතුමනි.
අපි එසේ කරමු.
ඔබට වඩාත් විශේෂ වුනේ කුමන ආහාරයද?
කණගාටුවෙන් වුවත් කිව යුත්තේ මම කැමති වුනේ යා ෆෙයිෂියුගේ කැබලි කළ කුකුල් මස් වලටයි
ජොසොන්හි ස්ටූ කරපු ඌරු ඉළ ඇට වලට වඩා.
ජොසොන් ආහාරය ඉතා විශිෂ්ටයි,
නමුත් ඒ ආහාරය මේ යුගයේ නොපවතින බව විශ්වාස කිරීමට අපහසුයි,
ඒ වගේම ඒ පිටුපස ඇති කතාවත් ඉතා පෞද්ගලිකයි.
ඔහු කියන්නේ ජොසොන්ගේ ගල්බිජ්ජිම් එකට ඉහළ ලකුණක් දෙන්න බෑ කියලා.
කෙසේ වෙතත්, වල් මිදි සහල් වයින් වලින් ස්ටූ කළ හරක් මස්
අනිවාර්යයෙන්ම සකස් කර තිබුණේ මෙතෙක් නොතිබූ ආකාරයකට.
එබැවින්,
මට ඉහළ ලකුණක් ලබා දිය නොහැක
මිං ගේ චිකන් ගංජොං අනුවාදයට.
හතයි
හතරයි
මම පළමු වටයේ ප්‍රතිඵලය ප්‍රකාශ කරනවා.
ඉන්න, මහරජතුමනි!
මොකක්ද?
ඔබ ජයග්‍රාහකයා ප්‍රකාශ කිරීමට පෙර,
කරුණාකර මට මිංගේ ආහාරය රස බැලීමට ඉඩ දෙන්න.
ඔහු අසන්නේ ඔබේ ඉල්ලීම පිටුපස ඇති අරමුණ කුමක්ද කියායි.
යා ෆෙයිෂියු නිසැකවම දක්ෂ කෝකියෙක්,
නමුත් අවසන් තීන්දුවට පෙර මට යමක් පරීක්ෂා කිරීමට අවශ්‍යයි.
කොහොමද ඔයාට පුළුවන්? තීන්දුව දිය යුත්තේ
- මහරජතුමා සහ ප්‍රධාන දූතයා විසිනුයි. - ඉන්න.
සමාවෙන්න, අධ්‍යක්ෂක යූ.
ඔබට පරීක්ෂා කිරීමට අවශ්‍ය කුමක්ද?
- අමුද්‍රව්‍යයක්, මහරජතුමනි. - අමුද්‍රව්‍යයක්?
යා ෆෙයිෂියුගේ කෑම රස බලනකම් මට හරියටම දැනගන්න බැරිවෙයි.
ඔබ කියන්නේ ඇය තහනම් අමුද්‍රව්‍යයක් භාවිතා කළා කියලද?
කරුණාකර මට එක පාරක් කෑම රස බලන්න දෙන්න.
කරුණාකරලා.
ඔහු එයට ඉඩ දෙන්නේ නැහැ!
මාමේ, ඇයි ඔයා ඒක එයාට දුන්නේ?
බයිලොං, ඔයා මොකද කරන්නේ?
ඕනෑම ඉවුම් පිහුම් තරඟයක ප්‍රතිඵලය
- රඳා පවතින්නේ ආහාරයේ රසය මතයි. - ඔහු ජොසොන් ආහාරය ගැන කුතුහලයෙන්
සිටින අතර ඔවුන් එකිනෙකාගේ ආහාර රස බැලිය යුතු බවට යෝජනා කළා.
බයිලොං, ඒක තීරණය කරන්න ඕන ඔයා නෙවෙයි. පස්සට වෙන්න!
ඔබ තැකීමක් නොකරනවාද අපේ කෝකියන්
මේ කුඩා ජාතියේ කෝකියන් විසින් සමච්චලයට ලක්වීමට ඉඩ ඇති බව ගැන?
අධ්‍යක්ෂක යූ.
ඔබ නැවත වාඩි විය යුතුයි.
මිං වල අභිමානය මේ මත රඳා පවතිනවා.
කරුණාකර ඔබගේ අවසරය ලබා දෙන්න, ස්වාමීනි.
ජාතීන් දෙකේම කෝකියන් එකිනෙකාගේ ආහාර රස බැලීමට කැමතියි.
ජොසොන්හි රජු ලෙස, මම මගේ අවසරය දෙනවා.
ඔහු කියනවා ඔහුත් අවසර දෙනවා කියලා ප්‍රධාන දූතයා ලෙස
මහා මිං ජාතියේ.
මේ රස…
සුවඳ, වර්ණය, සහ රසය.
කිසිම අඩුවක් නෑ.
ඇත්තෙන්ම මෙය
පරිපූර්ණව සමබර ආහාරයක්.
මේක අනිවාර්යයෙන්ම ලායු අපේ ගෝචු වලින් හදපු.
ඔයාට මේ රතු තෙල් කොහෙන්ද ලැබුණේ?
මේක ඔයා ගෙනාපු අමුද්‍රව්‍යයක්ද?
යා ෆෙයිෂියු.
- ඔව්? - ඔයාට රතු කුඩු කොහෙන්ද ලැබුණේ?
ඇය කියන්නේ ඇය ජොසොන් වලින් නීත්‍යානුකූලව අමුද්‍රව්‍ය ලබා ගත්තා කියලයි.
මේ අපේ ගෝචොගරු.
මමයි කෝකියොයි එකතු වෙලා ගෝචු කඩලා අව්වේ වේලුවා.
අපි හදවතින්ම මහන්සි වෙලා මේක හැදුවේ.
එය පළමු වටයේ ප්‍රධාන කාර්යභාරයක් ඉටු කළ රහස් අමුද්‍රව්‍යයක්.
ඔබ එය අතට ගත්තේ කෙසේද?
ගෝචොගරු සහ ගෝචුජං
කියන්නේ තරඟයේ ඉතා වැදගත් වන රහස් කුළුබඩු.
රහස් කුළුබඩු?
එහෙනම් ඇය කියන්නේ රතු තෙල්
හැදුවේ ගෝචෝ වලින් කියලද?
මිං කෝකියාට ඒක කොහොමද ලැබුණේ?
උතුමාණනි.
අපිට කෝකියන්ට කියන්න තියෙන දේ අහන්න පුළුවන්
අපි ජයග්‍රාහකයෙක් තීරණය කළාට පස්සේ.
අපි දැන් තීන්දුවක් දෙමු.
අධ්‍යක්ෂක යූ.
කෝකියන්ට,
අමුද්‍රව්‍ය කියන්නේ විද්වතෙකුගේ පින්සල සහ රණශූරයෙකුගේ කඩුව වගෙයි.
මේක ඔබට වුණා නම්,
ඔබ නිකන් ඉන්නවද?
යා ෆෙයිෂියු.
මොකද වුනේ කියලා පැහැදිලි කරන්න.
ඔයා එයාලගේ අමුද්‍රව්‍ය හොරකම් කළාද?
මාමේ, මම ඒක හොරකම් කළේ නෑ.
ඇය කියන්නේ ඇය හුවාජියාඕ සමඟ හුවමාරු කර සාධාරණ ලෙස එය ලබා ගත් බවයි.
ඔබ දැන සිටියාද
ජොසොන්හි ප්‍රධාන රාජකීය කෝකියා එය තරඟයට භාවිතා කිරීමට යන බව?
- අහ්… - යා ෆෙයිෂියු!
ඔබ කෝකියෙක් කවදාවත් නොකළ යුතු දෙයක් කළා.
ඔබ වෙන කෙනෙකුගේ අමුද්‍රව්‍යයක් සොරකම් කළා,
ඒ වගේම ඒ ගැන මට කිව්වෙත් නෑ.
ඔබේ කපටි උපාය
අපේ මහා ජාතියේ නමට මෙන්ම මේ තරඟයටත් අපහාසයක් කළා.
කෝකියෙක් හැටියට, මට මේකට ඔයාට සමාව දෙන්න බෑ.
මාමේ…
යා ෆෙයිෂියු කෝකියෙක්
කවදාවත් නොකළ යුතු දෙයක් කළා.
ඔහු කියන්නේ තරඟයේ පළමු වටයේදී මිංගේ පරාජය පිළිගන්නවා කියලයි.
ටැං බයිලොං!
ඔබේ ගෞරවය රැකගන්න, අධ්‍යක්ෂක යූ.
පේන විදිහට අපට ජයග්‍රාහකයෙක් ඉන්නවා.
ඔබ ගෙනා කෝකියන්
නිසැකවම අසමසම දක්ෂතාවයක් ඇති අය.
නමුත්, කෝකියෙක් කොතරම් දක්ෂ වුවත්,
කෙනෙක් ඉගෙන ගත යුතුයි
පළමුවෙන් මූලික මිනිස් විනීතභාවය.
ඔබ එකඟ නොවන්නේද?
ඔබ කියපු දේ මම අගය කරනවා,
නමුත් මට දැනගන්න ඕන ඔයාට මේක කොහෙන්ද ලැබුණේ කියලයි.
පළමු වටයේ ප්‍රතිඵලය තීරණය කරලා ඉවරයි.
ඔබ දිනුවා.
- නෑ, ඒක නෙවෙයි-- - ඉන්න!
මම පැරදුනේ නෑ.
මාමේ.
මම ඔප්පු කරනවා
මම රතු කුඩු නීත්‍යානුකූලව ලබා ගත්තා කියලා.
ඔබේ පරාජය පිළිගන්න, යා ෆෙයිෂියු.
- ඔයා එයාලගේ අමුද්‍රව්‍ය හොරකම් කළා. - මම කළේ නෑ!
ඇය කියන්නේ ඇයට ගෝචොගරු ලැබුණේ සාඔන්ග්වොන් එකෙන් කියලයි.
සාඔන්ග්වොන්?
ඒක වෙන්න බෑ.
ඒක ඇයට දුන්න කෙනා...
ඒ ඔහු.
මොකක්ද? කවුද?
ජෙසාන් මහා කුමාරයා?
මාමේ.
ඇය මොනවද මේ කියන්නේ?
මිං කෝකියා කියනවා ඔබ ඇයට දුන්නා කියලා
ප්‍රධාන රාජකීය කෝකියාගේ අමුද්‍රව්‍ය මගේ අවසරයකින් තොරව.
ඇය කියන්නේ ඇත්තද?
ඔබ වහන්ස.
කණගාටුයි, ඒත්
මට ඔබතුමියගේ අවසරය අවශ්‍ය වුණේ නැහැ.
රාජකීය මුළුතැන්ගෙයට ද්‍රව්‍ය ඇතුළත් කරන විට,
ඒවා පරීක්ෂා කර, සාවොන්ග්වොන්හි අධිකාරී වන මා විසින්,
අනුමත කරන ලද ද්‍රව්‍ය පමණක් ගබඩා කළ හැකියි.
මොනවද ඔබ කියන්නේ?
මට ආරංචි වුණා ප්‍රධාන රාජකීය අරක්කැමියා රතු කුඩු වගයකුයි රතු පේස්ට් එකකුයි
කිසිම අවසරයක් නැතුව රාජකීය මුළුතැන්ගෙයි පාවිච්චි කරනවා කියලා.
ඒක නිසයි
මම ඒ ඔක්කොම විසික් කෙරෙව්වේ.
මොකද රාජකීය පවුලේ සෞඛ්‍යය සහ යහපැවැත්ම තමයි වැදගත්ම දේ.
එතකොට ඔබ මිං අරක්කැමියාට ඒක දුන්නේ නැද්ද?
මම දුන්නා කියන්නත් පුළුවන්. මම එයාට ඒක ගන්න දුන්නා.
මම දුන්නා.
එයා ඒක වටිනා මිං හුවාජියාඕ ටිකකට මාරු කරන්න ඉදිරිපත් වුණා.
මම හිතුවා ඒ ගනුදෙනුව අපිට වාසිදායකයි කියලා,
ඒ නිසා මම එයාට අවශ්‍ය තරම් ගන්න ඉඩ දුන්නා.
ප්‍රධාන රාජකීය අරක්කැමිතුමිය, ඔබ මට කලින් කිව්වා නම්,
මම ඒක විසි කරන්නේ නැහැ.
හරිම අපරාධයක්.
අතිගරුතුමනි, පේන විදිහට ජෙසාන් මහා කුමාරයාට වැරදීමක් වෙලා.
යා ෆෙයිෂියුගේ වරදක් නැති නිසා, ලකුණු ප්‍රකාශයට පත් කරන්නලු.
යා ෆෙයිෂියු.
ඔයා කරපු වැරැද්ද තාමත් දන්නේ නැද්ද?
මාමේ.
මම නිර්දෝෂයි!
ඔයා ඒ ද්‍රව්‍ය නීත්‍යානුකූලව ලබා ගත්තත්,
ඔයා ඒ රතු කුඩු ගත්තේ
ජොසොන්හි ප්‍රධාන රාජකීය අරක්කැමියාගේ රහස් ආයුධය බව දැනගෙනමයි.
ඒකේ ප්‍රතිඵලයක් විදිහට,
එයාටත් නොදැනීම එයාගේ ද්‍රව්‍ය සොරකම් කරගෙන.
ඔයා දක්ෂ අරක්කැමියෙක් වෙන්න සුදුසු කෙනෙක් නෙවෙයි.
ඔයාට ඒකට කිසිම සුදුසුකමක් නැහැ.
මේ ඔයාගේ අන්තිම අවස්ථාව.
අරක්කැමියෙක් විදිහට පොඩි හරි ආඩම්බරයක් ඉතුරු වෙලා තියෙනවා නම්,
පරාජය පිළිගන්න.
මාමේ.
එයා කිව්වා පරාජය පිළිගන්න කියලා.
සමාවෙන්න.
මමත් මේකට වගකියන්න ඕන.
එයා කියනවා ඔබතුමියගේ අනුකම්පාව එයාට එපාලු.
නෑ.
මගේත් වැරැද්දක් තියෙනවා.
මම මහන්සියෙන් හදාගත්ත ගොචුගරු නැතිවුණ එක ගැන මට දුකක් ඇතිවුණා.
ඒත් වටිනා ද්‍රව්‍යක් ආරක්ෂා කරගන්න බැරිවුණ එකට මමත් ටිකක් වැරදිකාරියි,
මොකද මෙහෙ දේවල් වෙන විදිහ ගැන මට අවබෝධයක් තිබුණේ නැහැ.
ඒ නිසා කරුණාකරලා නවත්වන්න.
ඔබතුමියගේ කාරුණික වචන වලට එයා ස්තූති කරනවා, ඒත් කියන්නේ මිං රාජ්‍යය තවමත් පරාදයි කියලයි.
ඔයාලා හිතන්නේ නැද්ද
අරක්කැමියන් දෙන්නාම කියන දේ සාධාරණයි කියලා?
මිං අරක්කැමියාට ද්‍රව්‍ය ලැබුණේ සාවොන්ග්වොන්හි අධිකාරීගෙන්,
ඒ නිසා එයාට දොස් කියන්න බෑ.
ජොසොන්හි ප්‍රධාන රාජකීය අරක්කැමියා
හදාගත්ත ද්‍රව්‍ය එයාගෙන් හොරකම් කරලා,
ඒ නිසා එයාට ඒ ගැන දුක්වෙන්න අයිතියක් තියෙනවා.
ඒක හරි. ඒ විතරක් නෙවෙයි, මිං රාජ්‍යයේ ප්‍රධාන රාජකීය අරක්කැමි ටැන්ග් බයිලෝන්ග්
ප්‍රතිඵලය කුමක් වුණත් තමන් පරාදයි කියලා ප්‍රකාශ කරලා තියෙනවා.
ඒක හරි.
ඔබ මිං රාජ්‍යයේ ජයග්‍රහණය ප්‍රකාශයට පත් කළත්,
මිං අරක්කැමියන් ඒ ප්‍රතිඵලය පිළිගන්නේ නැහැ.
ඔබ ජොසොන් රාජ්‍යයට පක්ෂව තීන්දු කළත්,
ඒකෙන් එයාලගේ සිත් රිදීම සනසන්න කිසිම දෙයක් වෙන්නේ නෑ.
කොහොමවුණත්,
අපිට පළවෙනි වටයේ ඉඳන්ම ප්‍රතිඵලය අවලංගු කරන්න බෑ.
අරක්කැමියන්ගේ ආඩම්බරයයි ලකුණුයි කියන්නේ වෙනම කාරණා දෙකක්.
ඒ නිසා, ලකුණු හෙළිදරව් කරන්නම ඕන.
ඔව්, ඒක හරි.
සිදුවුණු දේට මට කිසිම නිදහසට කරුණක් කියන්න බෑ.
ඔබ වහන්ස.
මම යෝජනා කරනවා ඔබතුමා තීන්දුව දෙන්න කියලා.
එහෙම නම්,
මම ප්‍රතිඵලය අවලංගු කරලා
තරගය සම තත්ත්වයෙන් අවසන් කරනවා.
අතිගරුතුමනි.
අපි දිනලා තියෙද්දි ඔහොම සම තත්ත්වයක් කියන්න බෑ.
මොකක්ද දිනුවා කිව්වේ?
ලකුණු තවම හෙළිදරව් කළේ නෑනේ.
එයා කියනවා මිං රාජ්‍යය දිනුවා කියලා එයාට විශ්වාසයිලු.
අපි මෙහෙම කරමු.
අද ප්‍රතිඵලය අවලංගු කරනවාට හිලව්වට...
මම මිං රාජ්‍යයට වාසිදායක දෙයක් යෝජනා කරන්නම්.
ඉතා හොඳයි.
මේ වටයේ ජයග්‍රාහකයා තීරණය කිරීමට අපහසු නිසා,
තරගය සමයි.
කොහොමවුණත්,
මේ වටයේදී මිං රාජ්‍යය මඳක් ඉදිරියෙන් හිටිය බව ඇත්ත,
මොකද අරක්කැමියා ලායු කියලා අලුත් සෝස් එකක් හැදුවා.
ඒ වුණත්, ඒක හැදුවේ ජොසොන් ද්‍රව්‍යයකින් නිසා,
මේ වටය සම තත්ත්වයක් විදිහට සලකනවා
ජොසොන් රජතුමාගේ කරුණාවෙන්.
ඉදිරි වටවලදී,
ද්‍රව්‍ය නිසා නැවතත් මෙවැනි අපකීර්තිමත් දෙයක් සිදු නොවන බවට දෙපාර්ශවයම වගබලා ගත යුතුයි.
ඒ වගේම වට තුනම සම වුණොත්...
එය මිං රාජ්‍යයේ ජයග්‍රහණයක් ලෙස සලකනු ලබනවා.
මිං රාජ්‍යයට වාසියක්?
ඒ කියන්නේ මම දැන් පැරදුණාද?
වෙන්න බෑ.
දෙවෙනි වටය
හෙට මේ වෙලාවටම මෙතනදී පැවැත්වෙනවා.
හොඳින් සූදානම් වෙන්න.
- එසේය, ඔබ වහන්ස. - එසේය, අතිගරුතුමනි.
- ඉන්න. - දෙයියනේ, මාව බයවුණා.
තව මොනවාහරි කියන්න තියෙනවද?
මොකක්ද?
එයා කියනවා ප්‍රධාන රාජකීය අරක්කැමිතුමියගෙන් සමාව ගන්න ඕනලු.
මොකක්ද මේ? එයා ඇත්තටම සමාව ඉල්ලනවද?
හැමෝම තමන්ගේ වැරදි පිළිගන්නේ නෑ.
දැන් තමයි ඔයා ශ්‍රේෂ්ඨ රාජ්‍යයක අරක්කැමියෙක් වගේ හැසිරෙන්නේ.
මේ වටය හරහා,
අරක්කැමියෙක් තිබිය යුතු ආකල්පය සහ මානසිකත්වය
තමන්ගේ ද්‍රව්‍ය කෙරෙහි, මම ඉගෙන ගත්තා.
ස්තූතියි.
එයා ඔබට පාඩමට ස්තූති කරනවා.
මමත්
මගේ ද්‍රව්‍ය ගැන තවත් හොඳින් බලාගන්න ඕන කියලා
ඉගෙන ගත්තා, ඔයාට පින්සිද්ධ වෙන්න.
එයා කියනවා හෙට ඔයාට තවත් දේවල් ඉගෙන ගන්න ලැබෙයිලු, මොකද ඔයා තරග කරන්නේ එයාගේ මාමා එක්ක.
මට තව ඉගෙන ගන්න දෙයක් නෑ,
මොකද හෙට මම දිනනවා.
හෙට හමුවෙමු, ප්‍රධාන රාජකීය අරක්කැමිතුමිය.
මට පිස්සු හැදෙනවා.
මම කලින් විශ්වාසයෙන් කතා කළාට, හෙට ගැන මම මොකද කරන්නේ?
අධිකාරීතුමාට කොහොමද එහෙම දෙයක් කරන්න පුළුවන්?
ගොචුගරු ඔක්කොම කොහෙද ගියේ?
අපි ඇඟිලි වලින් ලේ එනකල් ඒවා කඩලා අඬ අඬා වේලුවා,
එයා ඒ ඔක්කොම නිකන්ම දීලා.
හෙට අපිට පරදින්න බෑ.
අන්තිම වටය වෙනකල් සම වුණත්, ඒකත් අපේ පරාජයක්.
දෙයියනේ.
වැදගත්ම දේ තමයි අද අපි පැරදුණේ නැති එක.
ඇති දැන්, හැමෝම.
හෙට වටය වැදගත්,
ඒ වගේම අපිට ගොචුගරු නෑ.
දෙයියනේ.
හරි.
මුලින්ම,
මම හෙට කෑම එක ගැන පැහැදිලි කරන්නම්.
- ගිල්-ගුම්. - ඔව්.
ඔයාලා හැමෝටම මේ ලාසිජි කෑම එක මතකද?
ඔව්. සැරට හදපු තාරා මස්.
ගොචුගරු නැතුව අපිට ඒක හදාගන්න පුළුවන් වෙයිද?
එයාලගේ ආඩම්බරකම නැති කරන්න ඕන නම් ඩොන්ග්පෝ ඌරු මස් හොඳ නැද්ද?
බෙල්ලෝ සහ නෙළුම් අල සුප් එක ගැන මොකද?
ඒක මිං රාජ්‍යයේ ශ්‍රේෂ්ඨ කෑම වර්ග තුනෙන් එකක්.
නෑ. අපි සූදානම් කරපු දේම කරමු.
ඒත් සැර තාරා මස් ලාසිජි වෙනුවට,
අපි හදන්න යන්නේ පීකිං තාරා මස්.
පීකිං තාරා මස්.
1970 ගණන්වල ඇමරිකාවයි චීනයයි අතර රාජ්‍යතාන්ත්‍රික සමුළුවකදී,
මේ ප්‍රසිද්ධ කෑම එකෙන් ක්ෂණයකින්ම තිබුණු ආතතිය නැති කළා කියලා කියනවා.
- මොකක්? - පීකිං?
- ඒකත් මිං කෑමක්ද?
මම කවදාවත් ඒ ගැන අහලා නෑ.
ඒක රාජකීය කෑමක්,
මිං අධිරාජ්‍ය මාලිගාව වසර ගණනාවක් රසවිඳපු.
ඒක නිකන්ම පුළුස්සපු තාරා මස් විතරක් නෙවෙයිද?
ඔව්, ඒක පුළුස්සන කෑමක්.
ඒත් ඒක නිකන්ම පුළුස්සපු තාරා මස් නෙවෙයි.
වැදගත්ම දේ තමයි හම මස් වලින් වෙන් කරන්න හුළං පිඹින එක,
ඒ වගේම හමේ හැපෙනසුළු ගතිය ගන්න එක ඇත්තටම ලේසි නැහැ.
ඔයා ඇත්තටම හිතනවද ඒ කෑම එකෙන් ප්‍රධාන තානාපතිව ආකර්ෂණය කරගන්න පුළුවන් වෙයි කියලා?
ප්‍රධාන තානාපති කියන්නේ රාජකීය මාලිගාවට සමීපව සම්බන්ධ කෙනෙක්.
එයා අවධානය යොමු කරන්නේ කොච්චර සැලකිල්ලක් සහ උත්සාහයක් ගත්තද
සාම්ප්‍රදායික ඉවුම් පිහුම් ක්‍රම සහ රසයන්ගේ සංහිඳියාව පාවිච්චි කරන්න කියලා.
ඒකයි රාජකීය කෑමක් වන පීකිං තාරා මස් හොඳම තේරීම වෙන්නේ.
ගොචුගරු නැතුව වේලපු තාරා මස් වලින් වැඩක් ගන්න තියෙන එකම ක්‍රමය
පීකිං තාරා මස් හදන එකයි.
මුලින්ම, අපි පාවිච්චි කරන එල්ලලා පුළුස්සන ක්‍රමය ගැන ඔයාලා ඉගෙනගන්න ඕන.
ජොසොන් අරක්කැමියන්
- හිතුවට වඩා ගොඩක් දක්ෂයි - තාරා...
- මම හිතුවට වඩා. - බලන්න.
විශේෂයෙන්ම ප්‍රධාන රාජකීය අරක්කැමියා.
රණශූරයෙකුගේ කඩුවෙන් ජීවිත නැති කරනවා,
අරක්කැමියෙකුගේ පිහියෙන් ජීවිත දෙනවා.
එයා ඇත්තම දක්ෂයෙක්.
පේන විදිහට අපි එයාලව ගොඩක් අවතක්සේරු කරලා.
අපි හෙට දිනන්නම ඕන.
හැම ද්‍රව්‍යයක්ම සූදානම්ද?
ඔව්, ටැන්ග් සහෝදරයා.
මිං අරක්කැමියන් දක්ෂයි,
ඒත් ගල්බිජ්ජිම් එක නම් ඇත්තටම පුදුම සහගතයි.
මම එකඟයි.
අරක්කැමියන්ගේ දක්ෂතා ඇත්තටම ආකර්ෂණීයයි.
හොඳ කෑම සහ හොඳ විනෝදයෙන් පිරුණු දවසක්.
දෙයියනේ.
අද රෑ හඳ විශේෂයෙන්ම දීප්තිමත්.
ඇත්තෙන්ම දීප්තිමත්.
- අනේ දෙයියනේ. - මොකක්ද?
කුමරුනි.
කරුණාකර මා සමඟ එන්න.
රජතුමාට ඔබව හමුවෙන්න අවශ්‍යයි.
මාව?
මාමේ!
මොනවද ඔයා හිතාගෙන හිටියේ?
මිං රාජ්‍යයත් එක්ක තියෙන තරගය ගැන ඔයා දැනගෙන හිටියා,
එහෙම තියෙද්දිත් ඔයා ප්‍රධාන රාජකීය අරක්කැමියාගේ ද්‍රව්‍ය ඔයාගේ හිතුමතේට අයින් කළාද?
ඔබ වහන්ස.
මගේ සුපුරුදු නොසැලකිලිමත්කම සහ අදක්ෂකම ගැන මම අවංකවම සමාව ඉල්ලනවා.
නමුත්, මම කලින් පැහැදිලි කළා වගේ,
මම කරපු දේ කලේ රාජකීය පවුලේ යහපත උදෙසා.
මම කවදාවත් හිතුවෙ නෑ ඒක
තරඟයේ ප්‍රතිඵලයට බලපායි කියලා.
මට කියන්න.
ඔබ ඇත්තටම සම්පූර්ණ ගොචෝ තොගයම ඉවත් කළාද?
මම ටිකක් මිං කෝකියාට දුන්නා,
ඉතිරිය ගබඩාවේ තියෙනවා.
ප්‍රධාන රාජකීය ලේකම්!
ඔහුගේ නිවසේ තියෙන ගොචොගරු අරගෙන ප්‍රධාන රාජකීය කෝකියාට ආපහු දෙන්න.
එසේය, දේවීන් වහන්ස. ඔබ වහන්සේගේ අණ පරිදි මම කටයුතු කරන්නම්.
සම තත්වයක්ද?
එසේය, කුමරුනි.
ඉතිරි වටත් සම තත්වයෙන් අවසන් වුනොත්,
මිං රාජ වංශය ජයග්‍රාහකයා ලෙස තීරණය වේවි.
ඒක අපිට අවාසියක් නේද?
උතුමාණන් එතරම් අවාසිදායක කොන්දේසියක් යෝජනා කලා නම්…
ප්‍රධාන රාජකීය කෝකියා පළවෙනි වටය පරාද වෙන්න ඇති.
නමුත්, පළවෙනි වටය මෙහෙම අවසන් වුනේ
ජේසන් මහා කුමාරයා ප්‍රධාන රාජකීය කෝකියාගේ අමුද්‍රව්‍යයක්
වැරදීමකින් මිං කෝකියෙකුට දුන්න නිසා.
මොකක්?
ජේසන් මහා කුමාරයා ප්‍රධාන රාජකීය කෝකියාගේ අමුද්‍රව්‍ය ගත්තද?
ඒකට කොහොමද වැරදීමක් කියන්නෙ?
ඔහු සඔන්ග්වොන්හි අධිකාරීවරයා නිසා,
ඔහු කොහොමහරි මේ කාරණයට සම්බන්ධ වෙන්න ඕන.
ප්‍රධාන රාජකීය කෝකියාගේ අමුද්‍රව්‍ය ඉවත දැමීමෙන් ඔහුට ලැබෙන වාසිය මොකක්ද?
එතකොට මට ආරංචි වුනේ අද වටය සම තත්වයෙන් ඉවර වුනා කියලා.
එසේය, ආර්යාවණෙනි.
මම ඔයාව කැඳෙව්වේ අපේ ගිවිසුම තහවුරු කරගන්න.
මට විශ්වාසයි ඔයාට මතක ඇති.
අපි කොහොමහරි හෙට පරදින්නම ඕන.
නමුත්, ආර්යාවණෙනි,
මට ආරංචි වුනා මේ තරඟය දිනුවොත් ජොසොන් රාජධානියට විශාල ලාභයක් ගේන්න පුළුවන් කියලා.
කවදා ඉඳන්ද ඔයා රාජ්‍යයේ කටයුතු ගැන සැලකිලිමත් වෙන්න ගත්තේ?
සමාවෙන්න, ආර්යාවණෙනි.
ඔයාගේ අම්මා ජීවත් වෙන්නේ ජෙචොන් ප්‍රාන්තයේ, එහෙම නේද?
ආර්යාවණෙනි, කොහොමද ඔබ…
හුයිජොංඩං තරඟයේ දෙවන වටය
දැන් ආරම්භ කිරීමට කාලයයි
ජොසොන් සහ මිං අතර තරඟයේ දෙවන වටය.
අද තේමාව තමයි
දැනගැනීම සඳහා 'ජි', වෙනස සඳහා 'යොක්'.
ඔබ එකිනෙකාගේ රටවල කෑමක් පිසීමට අවශ්‍යයි.
ඔබට දැන් පිසීම ආරම්භ කරන්න පුළුවන්.
අපි අපේ දෙවැනි කෑම, පීකිං තාරා මස් හදන්න පටන් ගමු.
- හරි. - හරි.
මේකයි මේකයි පාවිච්චි කරන්න. අපි පටන් ගමු.
- හරි. - හරි.
මොකක්ද ඒ සුවඳ?
අම්මෝ. හරිම සුවඳයි.
මේක ඒකට පුදුම වෙවී ඉන්න වෙලාවක් නෙවෙයි.
කොහෙන්ද මෙයාලට මෙච්චර ලොකු නෙළුම් මලක් ලැබුනේ?
ඒක ඇදහිය නොහැකි තරම් ලොකුයි.
මගේ අනුමානය හරි නම්,
ඒ තරම් ලොකු නෙළුම් මලක්…
ඒක රන් නෙළුමක්.
රන් නෙළුමක්?
ඔහු අහනවා ඔයා මීට කලින් එකක් දැකලා නැද්ද කියලා.
මෙච්චර ලොකු සහ කහ පාට නෙළුම් මලක් තියෙන එක පුදුම සහගතයි.
ඒකෙ රන්වන් පැහැය නිසා අධිරාජයාගේ නෙළුම කියලත් හඳුන්වනවා.
හරි. අපි තාරාවන්ව පුළුස්සන්න එල්ලලා පටන් ගමු.
- හරි. - හරි.
- කෝකි මේං, කරුණාකරලා මේකත් අරන් එන්න. - හොඳයි.
තාරා මස්?
ඒ උතුරු අගනුවර පුළුස්සපු තාරා මස්ද?
ඒක උතුරු අගනුවර කෑමක්ද?
ඒක හොඳම මිං කෝකියන්ටවත් හදන්න හිතන්න බැරි කෑමක්.
මට හිතෙන්නෙ ඒකෙ රස හරියට එයිද කියල.
ඔහු ප්‍රධාන රාජකීය කෝකියාගේ දක්ෂතාවය ගැන සැක කරනවා.
මගේ ප්‍රධාන රාජකීය කෝකියා ඒක හැදුව නිසා,
ඒක සාමාන්‍ය පුළුස්සපු තාරා මස් එකක් වෙන්නෙ නෑ.
එල්ලලා පුළුස්සනවා.
සම්පූර්ණ ඌරෙක්වත් නැතුව අපි මේක කරන්නම ඕනද?
මස් වැඩිපුර ඉදිලා තද වුනොත්?
තද රස්නෙ නිසා ඒක හිමින් ඉදෙනවා, ඒ නිසා තෙල් සම්පූර්ණයෙන්ම දියවෙලා ගිහින්,
හම හැපෙනසුළු වෙලා මස් මොළොක් වෙනවා.
මම හිතනවා එහෙම වෙයි කියලා.
කෝකි මේං, කරුණාකරලා එළවළු කපන්න.
කෝකි ඉයොම්, කරුණාකරලා ඇලෙන සුළු සහල් උයන්න.
- හරි. - හරි.
- කෝකි සිම්, මට ඇලෙන සුළු සහල් දෙන්න. - කෝකි මින්.
- ගිල්-ගුම්. - ඔව්?
- මෙන්න. - ස්තූතියි.
මෙන්න පටන් ගත්තා.
හරි.
හම ඇදහිය නොහැකි තරම් දිලිසෙන සහ රන්වන් පාටයි.
මේ වගේ තෙල් වත් කළාම හම තද වෙනවා
- සහ ඒක මොකක්ද වෙන්නෙ? - හැපෙනසුළු.
ඒක හරි.
මට උත්සාහ කරන්න දෙන්න. ඒක මට දෙන්න.
ස්තූතියි.
පිහි පාවිච්චිය වැදගත්.
මේක තෙල් දාලා බදින කෑමක්, ඒත් මස් සෝස් එකට එකතු වෙන්න කලින්,
හමයි මසුයි තුනීවට සහ එකම ගානට කපන්න ඕන
උපරිම රසය සඳහා.
කෝකි ඉයොම්, උත්සාහ කරලා බලන්න.
අම්මෝ.
මම ඇටත් එක්කම කැපුවා.
ඔයා ඔක්කොම පොඩි කරනවනේ.
- මට පටන් ගන්න විදිහ අමතක වුනා. - කෝකි මේං.
ප්‍රධාන රාජකීය කෝකියාණෙනි, ඔබටම මේක කරන්න පුළුවන්ද?
මේක හොඳටම මදිද?
ගිල්-ගුම්, ඔයා මේකට දක්ෂයි.
අපි කොහොමහරි හෙට පරදින්නම ඕන.
ඔයා මේ පාරත් මට අකීකරු වුනොත්,
මට ඔයාගේ අම්මගේ ආරක්ෂාව ගැන සහතික වෙන්න බෑ.
ඔයාට තේරෙනවද?
මේ මම ඔයාට දෙන අන්තිම අවස්ථාව.
අනේ!
- අනේ නෑ. - ලේ!
- ඉස්සෙල්ලා ලේ නවත්තන්න! - අනේ දෙයියනේ.
- ගිල්-ගුම්! - ඔව්.
ඔයා පරිස්සම් වෙන්න තිබ්බා!
- තද කරගෙන ඉන්න. - ඔයා මෙහෙම නෑනේ.
- දෙවියනේ, මේක කොහොමද වුනේ? - මොකද වුනේ?
ඔයා වැරදි කරනවා හරිම අඩුයි.
ඔයා හොඳටම කලබල වෙන්න ඇති.
දෙයියනේ. ලේ නවත්තන්න.
- හරි. - තද කරන්න.
වෙලාවක් නෑ. මම කරන්නම්.
මොනතරම් පිළිකුල් සහගත දර්ශනයක්ද.
ඒගොල්ලොන්ට පිහියක්වත් හරියට පාවිච්චි කරන්න බෑ.
ඔහු කියනවා ජොසොන් කෝකියන්ට මූලික කුසලතා නෑ කියලා.
මූලික කුසලතා?
මුලින්ම ලියන්න ඉගෙන ගන්නකොට අත්වල තීන්ත ගෑවෙනවා,
උයනකොට තුවාල වෙන එක සාමාන්‍ය දෙයක්.
අපි ලේ දැක්ක නිසා,
පේන විදිහට තාරා මස් කෑම එක හොඳටම හැදෙයි.
ඇත්තෙන්ම.
උතුමාණන් හිතන්නේ එහෙම නම්, මම කවුද විරුද්ධ වෙන්න?
මම කරන්නම්.
- දෙයියනේ, ඒක මට දෙන්න. - මම ඒක කරන්නම්.
- ඒක මට දෙන්න. - අත අරින්න!
මට කරන්න බැරි එක ඔයා කොහොමද කරන්නෙ?
- අපිට වෙන විකල්පයක් නෑ. මම ඒක කරන්නම්. - වෙලාවක් නෑ.
පරිස්සම් වෙන්න.
ඔයාගේ තුවාල වෙච්ච අතින් ඒක කරන්න පුළුවන්ද?
දෙයියනේ, නෝනා.
ඔයාට ඒ අතින් මුකුත්ම කපන්න බෑ.
මේක හරියන්නෙ නෑ.
මම උත්සාහ කරන්නම්.
ඔයා මොනවද කියවන්නෙ?
- අපිටවත්-- - ඉන්න.
ඔයාට විශ්වාසද, ගිල්-ගුම්?
මේ පාරට විතරක් මාව විශ්වාස කරන්න.
මම උත්සාහ කරලා අසාර්ථක වුනොත්, ඔයාට එතකොට ඒක කරන්න පුළුවන්.
හරි. ඔයා කරන්න, ගිල්-ගුම්.
හරි.
පේන විදිහට එයාලා මේ වටය අතෑරලා දාලා.
සේවිකා සෝ, තරඟයේ පිහි වැඩ භාරගන්න.
ඔයා මොකක්ද අදහස් කරන්නේ?
ඔයාට දක්ෂතාවයක් තියෙනවා.
මම ඔයාට උගන්වන්නම්, ඒ නිසා පිහියක් පාවිච්චි කරන හැටි ඉගෙන ගන්න.
අපි මස් වලින් හම වෙන් කරගමු.
කෙලවරින් හෙමින් අල්ලගන්න.
වැඩිපුර බලය යොදන්න එපා.
හම විතරක් අයින් කරන්න. හම විතරයි.
ඔන්න ඔහොම.
ඒක ඉරෙන්න දෙන්න එපා.
ඊළඟට, සූරන එක.
සන්සුන්ව ඉන්න. ඔයා ඉලක්කයට කිට්ටුයි.
ඔව්. අන්න ඒක තමයි.
අවසානය වෙනකම් සන්සුන්ව සහ අවධානයෙන් ඉන්න.
හොඳයි, ගිල්-ගුම්.
මගේ කකුල් දෙක හොඳටම වෙව්ලුවා.
මම කොහොමද ඒක කලේ කියලා මම දන්නෙ නෑ.
නෑ, ඒක කමක් නෑ. ඔයා ඇත්තටම හොඳට කලා.
හොඳයි, සේවිකා සෝ.
ඒ වගේම ස්තූතියි.
ඔයා මීට කලින් ඉස්සරහට එන්න තිබ්බා.
ඇත්තෙන්ම. ඒක විශිෂ්ටයි.
කෝකි මේං, මම දැක්කා ගිල්-ගුම්ගෙ අත තුවාල වෙලා.
ඊයෙ මොකද වුනේ?
මට සමාවෙන්න.
මොකටද?
ඔයාලා මේ තරඟය පරදින්නේ
මම නිසා.
මොකක්?
මට තේරෙන විදිහට පැහැදිලි කරනවද?
මම තරඟයෙන් ඉවත් වෙන්න ඕන, ඒත් මට එහෙම කරන්න බෑ.
ඔයාට තර්ජනයක් එල්ලවෙලාද?
ඒ මිං වංශයද?
ඔව්.
ඒ අර නීච දූතයා නේද?
තවත් ප්‍රශ්න අහන්න එපා.
ඒ කං මොක්-ජු ද?
නෑ, ඒ එයා නෙවෙයි.
පීකිං තාරා මස් රසවත් වෙන්නෙ හොඳින් කැපුවම,
තරඟයක් වඩාත් විනෝදජනක වෙන්නෙ පෙරළියක් ඇති වුනාම.
පැතලි කර සූරන ලද තාරා හම මත
ඇලෙන සුළු සහල් තට්ටුවක් තබනු ලැබේ.
මිශ්‍ර ධාන්‍ය බත්, ජිංකෝ ඇට සහ වට්ටක්කා
නෙළුම් කොළය මත තබනු ලැබේ.
ප්‍රබෝධමත් රසයක් සඳහා කැපූ පිපිඤ්ඤා සහ ලූනු කොළ ඒ මත තබයි.
ඉන්පසු සුවඳ රඳවා ගැනීමට එය ඔතනු ලැබේ.
එය රෝල් කර කටට සරිලන කැබලිවලට කපා ගනු ලැබේ.
මෙලෙස රන් නෙළුම් කොළ එතුමක් බවට පත්වේ.
එය ටාරෝ මූස් වලින් සරසා ඇත
සහ මාජියැං සෝස් සමඟ පිළිගන්වනු ලැබේ.
ආහාරය සම්පූර්ණ කිරීම සඳහා,
එය පස් වර්ණ නෙළුම් අල සහ ප්‍රබෝධමත් රාබු සමඟ පිළිගන්වනු ලැබේ.
ඒ සමඟම පීකිං තාරා රෝල්ස් සම්පූර්ණයි.
දෙපාර්ශවයේම ආහාර පිළියෙළ කර අවසන්.
අරක්කැමියන් තම ස්ථානවලින් ඉවත් විය යුතුයි.
පළමුව, අපි මිං අරක්කැමියා වන ටැන්ග් බයිලොන්ග් විසින් සාදන ලද ආහාරය රස බලමු.
ඔහු ජොසොන්හි ගැඹුරු රසයන් මෙලෙස ග්‍රහණය කර ගැනීම ඇත්තෙන්ම ආශ්චර්යමත්.
සූක්ෂ්ම නමුත් අලංකාර සුවඳක්.
ගැඹුරු සහ ටා ඕ අලංකා ර රසය
සූක්ෂ්ම ලෙස නමුත් දිගටම මාව ඇදගන්නවා.
මේ ඇත්තටම ජොසොන්හි රසයද?
එක කටකින්
මට දැනෙන්නේ නෙළුම් මලකින් වැසී යනවා වගේ හැඟීමක්.
ඔබ නිර්මාණය කළේ කොහොමද
තැම්බූ නෙළුම් අල වල පාට පහ?
මෙය පන්සල් ආහාරයක්
ජොසොන්හි විවිධ එළවළු ඔතා
රන් නෙළුම් කොළවල පිසින ලද.
වර්ණ පහ ගැන කිව්වොත්,
රතු පාට එන්නේ 'ඔමිජා' වලින්, එය කරුණාව නියෝජනය කරනවා.
කහ පාට එන්නේ ගාර්ඩීනියා වලින්, එය ධර්මිෂ්ඨකම නියෝජනය කරනවා.
කොළ පාට එන්නේ මල්බෙරි කොළ වලින්, එය යහපත්කම නියෝජනය කරනවා.
කළු පාට එන්නේ සෝයා සෝස් වලින්, එය ප්‍රඥාව නියෝජනය කරනවා.
විනාකිරි
අවසාන වශයෙන්, අවංකකම නියෝජනය කරන සුදු පාට,
විනාකිරෙන් අච්චාරු දැමූ නෙළුම් අලවල ස්වභාවික වර්ණයයි.
තේරුණා.
බයිලොන්ග්.
ඔබ ජොසොන් පන්සල් කෑම උයන්න ඉගෙන ගත්තේ කවදාද?
කාලයක් තිබුණා...
මම නියම රසය සොයාගෙන දේශ දේශාන්තරවල ඇවිදගෙන ගිය.
නමුත් මට එවැනි රසයක් සොයා ගැනීමට නොහැකි වූ අතර
වේදනාවෙන් පෙළුණා.
ඒ කාලයේදී...
වසර 10 කට පෙර
මේක ජීවමාන මිනිසෙකුගේ නාඩි වැටීමක් වෙන්න බෑ.
අමිතාභ බුදුන්ට නමස්කාර වේවා.
ඔබ කෑමක් ගත යුතුයි.
අඩුම තරමින් මැලෝ සුප් ටිකක්වත් බොන්න.
ඒක බොන්න තරම් සැහැල්ලුයි.
මේක තමයි රසම සුප් එක
මම ජීවිතේ කාලෙට බීපු.
මේ සුප් එක හදන්න මොනවද පාවිච්චි කරන්නේ?
ඔබ ජොසොන් වලින් නෙවෙයි.
කරුණාකර මට උගන්වන්න,
පූජ්‍යතුමනි.
නියම රසය සොයා ගැනීම සඳහා,
මම ජොසොන් පුරා බොහෝ පන්සල්වලට ගියා.
ඔබ ඉදිරියේ පිළිගන්වා ඇති ආහාරය
මගේ ජීවිතය බේරාගත් පූජ්‍ය භික්ෂුවගෙන් මා ඉගෙනගත් කෑම වලින් සමන්විතයි.
ඔබ කියන්නේ ඔබ ජොසොන් වල ඉවුම් පිහුම් ඉගෙන ගත්තා කියලද?
ඔව්.
මම අවුරුදු පහක් විතර ජොසොන් වල ගත කළා.
ඔබට ජොසොන් භාෂාව කතා කරන්න පුළුවන් බව සැඟෙව්වේ ඇයි?
ඔහු කියනවා ඔහු කවදාවත් ඒක හැංගුවේ නැහැ කියලා, අධ්‍යක්ෂකතුමා කවදාවත් ඇහුවේ නැහැලු.
නෙළුම් කොළයේ ඔතපු බත් වලින් විශාල ප්‍රඥාවක් පෙන්නුම් කරනවා
වගේම ගැඹුරක්.
ඔහු කියනවා බත් මෘදුයි, ඇලෙන සුළුයි,
සහ අලය හැපෙනසුළුයි, ඒත් හපන්න පුළුවන් වගේම මොළොක්.
ඔහු කියනවා ඔහු අගය කරනවා කියලා
සෑම නෙළුම් අලයකම මුද්‍රා තබා ඇති රසය හා සුවඳෙහි සංහිඳියාව.
මම මේ ආහාරය ගැන පුදුමයට පත්වෙලා ඉන්නේ.
ප්‍රතිඵලය දවස වගේ පැහැදිලියි.
ඒක හරි.
මොනතරම් සංවේදී කතාවක්ද.
මේ වටය ලේසි වෙන්නේ නෑ.
ගොචුගරු සිදුවීම නිවැරදි වුණත්
ඔහුගේ උතුම් චරිතය නිසා,
මටත් පරදින්න අවශ්‍ය නැහැ.
දැන්, ජොසොන් අරක්කැමියන්ගේ වාරය.
රාජකීය මුළුතැන්ගෙයින් පැමිණි අය, ඉදිරියට එන්න.
දැන්, අපි ජොසොන් අරක්කැමියන් විසින් සාදන ලද ආහාරය රස බලමු.
මේ කෑමට කියන නම මොකක්ද?
මේ පීකිං තාරා මස්.
එය මධ්‍යම තැනිතලාවලින් පැවත එන පැරණි ආහාරයක්,
අධිරාජකීය මළිගයේ නිතර රස විඳිනවා.
සීනි ඉසින ලද හම් කෑලි එලෙසම කන්න පුළුවන්,
සහ රෝල්ස් 'මාජියැං', තල මත පදනම් වූ සෝස් එකක ගිල්වා කන්න ඕන.
උතුරු අගනුවර රෝස්ට් තාරා මස්, ඔබ කියනවද?
ඔහු ඔබට සමච්චල් කරනවා,
හදන්න ලේසි වුණත්, හරියට රස ගන්න එක අමාරුයි කියලා කියමින්.
නිසි පමණට තෙල් සහිත, හැපෙනසුළු සහ පිරිසිදු රසයක්.
ඒ වගේම මේ එන මිහිරි රසය මොකක්ද?
නැහැ. ඒක සීනි විතරක් නෙවෙයි.
ඊට වඩා දෙයක් තියෙනවා.
මේක මම අධිරාජ්‍ය මාලිගාවේදී කාලා තියෙන රෝස්ට් තාරා මස් නෙවෙයි.
එය සම්පූර්ණයෙන්ම අලුත් රසයක්.
වඩාත් පුදුමයට කරුණ නම්
තාරා මස් වලින් කිසිසේත්ම අමු හෝ පස් ගඳක් නොඒමයි.
'මාජියැං' සෝස් එකෙන්
ගෙඩි වැනි සහ මිහිරි රසය වැඩි කරනවා,
ඒ වගේම රෝස්ට් තාරා මස්වල අද්විතීය, පිරිසිදු රසය සමඟ එය හොඳින් ගැලපෙනවා
රස තුනම එකවර මගේ කටේ පිරෙනවා වගේ දැනෙනවා.
හම හැපෙනසුළුයි, මස් තෙතයි,
ඒ වගේම කපාගත් ළූණු කොළ සහ පිපිඤ්ඤා සමඟ,
ඒවා පරිපූර්ණ සංහිඳියාවක් ඇති කරනවා.
මේ කෑම...
ඒක...
- මේ පොළොවේ තියෙන ශ්‍රේෂ්ඨතම රසය. - මේ පොළොවේ තියෙන ශ්‍රේෂ්ඨතම රසය.
ඔබ සෑදූ රෝස්ට් තාරා මස් වල හමට එකතු කර ඇති පැණි රසය කුමක්ද?
ඔබ සෑදූ රෝස්ට් තාරා මස් වල?
ඒක වට්ටක්කා.
ඒක මම මීට කලින් කවදාවත් අහලා නැති ඉවුම් පිහුම් ක්‍රමයක්.
ඔබ වට්ටක්කා රසය හමට ඇතුල් කිරීමට සමත් වීම ගැන හිතනකොට,
බලාපොරොත්තු වූ පරිදිම, ඔබ නම් සාමාන්‍ය අරක්කැමියෙක් නෙවෙයි.
තාරා මස් කොහොමද මේ තරම් ඇදහිය නොහැකි ලෙස ඉස්ම සහිත වෙන්නේ?
ඔබට ඇත්තටම 'ග්වින්යෝ' කෙනෙකුට සරිලන දක්ෂතාවයක් තියෙනවා.
දෙවන වටයේ රස බැලීම මෙයින් අවසන් වන අතර,
ඇගයීම ඊළඟට සිදු කෙරේ.
මම දෙවන වටයේ ලකුණු ප්‍රකාශයට පත් කරන්නම්.
ඔබ වහන්ස, ආහාරය රසවිඳින්න
එය මගේ වරදක්
ඉවුම් පිහුම් තරඟයක් මත ජාතියේ අනාගතය පරදුවට තැබීම.
නැහැ.
අපි පැරදුණත්, අපි උපරිමයෙන් උත්සාහ කළ යුතුයි අවසානය දක්වාම.
නියමිත වෙලාවට පියන ආවේ නැත්නම් මොකද වෙන්නේ?
අපි දෙවනි සැලැස්මට යමු.
මේක තමයි අපේ අවස්ථාව.
ඒකෙන් අපිට ප්‍රධාන රාජකීය අරක්කැමියාව ඉවත් කරන්න පුළුවන් නම්
සහ රජතුමාව කෝපයෙන් පුපුරවන්න.
මම කියන දේ අතිශයින්ම රහසිගතයි.
දේශද්‍රෝහීකම.
එහෙම වෙන්න බෑ.
ඔබට ප්‍රධාන රාජකීය අරක්කැමියාව පඬුරු කාන්තාවක් ලෙස අවශ්‍යද?
💜💜සිංහල පරිවර්තනය : පෙහංසි සුලෝචනා💜💜